Waagmoed … of malligheid? – Ciska Olivier – In die gedagtes van 'n skrywer
Waagmoed … of malligheid?
Spring van 'n krans af, uit 'n vliegtuig, van 'n brug af …
Coiling Dragon Cliff skywalk deur boredpanda
"Nee dankie, ek het my lewe lief," was altyd my antwoord. Wie spring dan ook uit 'n vliegtuig wat niks makeer nie? Wel, ek het reeds van 'n krans afgespring en ek kan nog nie glo ek het ingestem om uit 'n vliegtuig – wat hopelik niks makeer nie – te gaan spring nie. Ek hou egter voet by stuk, ek sal nie bungee nie. Val kop eerste aarde toe? Aikôna!
Zhangjiajie Glass Bridge – Google images
Niks kom egter by die gekkigheid van op glas oor niks, let wel, niks, nada, boggerol! loop nie. Lug. Dis wat daar is. Lug. En ja oukei, aarde. Maar baie, baie, BAIE ver ondertoe! Ons lag wanneer ons die video's kyk en skrik saam wanneer daai kamma krake verskyn, maar regtig, sal jy dit gaan doen? Ek dink ek kry hartversaking nog voor ek my voet by die ingang waag. Wat, ek kry hartversaking en ek het nog nie eens oorweeg om ooit so iets te doen nie! Jy moet regtig 'n adrenalien-vraat wees om dit te doen, of net plein laf in die verstand … En as ek nie oppas
Glass platform – Google image
nie is ek dalk eendag een van daardie gekkiges. Net oor dit iets is wat mens moet probeer, sou jy in die omgewing wees.